ประจำเดือนขาดไป 4 วัน สามารถตรวจการตั้งครรภ์ได้เลยหรือไม่คะ แล้วตรวจแบบเครื่องตรวจปัสสาวะ จะทราบผลแน่นอนหรือไม่คะ เพราะตอนนี้ปวดท้องน้อยแบบหน่วง ๆ ร่วมด้วยค่ะ รบกวนคุณค่ะ
สวัสดีค่ะ หากถึงกำหนดที่ประจำเดือนควรจะมาแล้ว ประจำเดือนไม่มาดังกล่าว สามารถตรวจหาการตั้งครรภ์จากปัสสาวะได้เลยค่ะ โอกาสที่จะตรวจพบมีมากกว่า 99% ทั้งนี้วิธีการตรวจให้ทำตามคำแนะนำที่ฉลากอย่างถูกต้อง และควรอ่านผลใน 5 นาที หากทิ้งไว้นานเป็นชั่วโมง อาจขึ้นเป็น 2 ขีดได้ ซึ่งถือเป็นผลบวกลวงค่ะ